ઘરમાંથી મેળવેલા સંસ્કારોને યોગ્ય માવજત મળે તેવું વાતાવરણ શાળાઓ ઉભી કરી શકે તો ?વિદ્યાર્થીઓ શાળામાં શિક્ષણ અને સંસ્કાર મેળવી દેશમાં ગર્વભેર ઉભા રહી શકવા જોઈએ. એટલા માટે જ સાંસ્કૃતિક પ્રવૃતિઓ,રમતગમતને પણ પ્રાધાન્ય આપવામાં આવે છે. ઈકો કલબ, અને વિજ્ઞાન મંડળ દ્રારા વૈજ્ઞાનિક વાતાવરણથી પરિચિત કરવાનો પ્રયત્ન કરવામાં આવે છે ‘સેતુ’ દ્રીમાસીક મેગેઝિન શાળા ચલાવે છે. જેમાં વિદ્યાર્થીઓ પોતાના લખાણો આપે છે. તથા શાળાની પ્રવૃતિઓથી વાલીઓ અને સમાજને વાકેફ રાખવાનો પ્રયત્ન કરવામાં આવે છે. સેતુ ખરા અર્થમાં વિદ્યાર્થી,શિક્ષક અને સમાજને જોડવાનો હેતુ સાબિત થાય એવા પ્રયત્નો થઈ રહયા છે.